ტექნიკური დავალება
პროექტის დასახელება: მონიტორინგის ცენტრის აპარატურული უზრუნველყოფა, ვიდეო-კედლის მოწყობა და სისტემური ინტეგრაცია.
წინამდებარე ტექნიკური დავალება ითვალისწინებს შემსყიდველის ობიექტზე თანამედროვე სტანდარტების შესაბამისი მონიტორინგის ოთახის (ვიდეო-კედლის) მოწყობას. პროექტი მოიცავს საჭირო აპარატურის მოწოდებას, ლითონის კონსტრუქციის დამზადებასა და მონტაჟს, აპარატურულ-პროგრამულ ინსტალაციას, ტესტირებას, პერსონალის ტრენინგსა და შემდგომ ტექნიკურ მხარდაჭერას. მოწოდებული ტექნიკა უნდა იყოს ახალი, ექსპლუატაციაში არმყოფი და ქარხნულ შეფუთვაში.
შესასყიდი საქონლის დეტალური სპეციფიკაციები და რაოდენობა
ვიდეო-მენეჯმენტის სერვერი (1 ცალი)
· მოდელი/ტიპი: DSS7116DR მენეჯმენტის პლატფორმა 
მყარი დისკი - HDD (4 ცალი)
· მოდელი/ტიპი: ST8000VE001 - 8TB, SEAGATE SkyHawk (Surveillance)  ან მისი ტექნიკური ეკვივალენტი.
მოთხოვნები: მოცულობა - 8TB; ტიპი - HDD ოპტიმიზირებული უწყვეტი ვიდეო-მონიტორინგისთვის; ინტერფეისი - SATA 6Gb/s; ფორმ-ფაქტორი - 3.5"; Cache - მინიმუმ 256MB; ბრუნვის სიჩქარე - 7200rpm.
ვიდეო მატრიცა (1 სრული კომპლექტი)
· ბაზა: 1x N70 Dahua 3U VIDEO MATRIX PLATFORM
მოდულები: 4x VDC0400EH-N70 დეკოდირების დაფა ვიდეო-კედელზე სიგნალის გადასაცემად. კვება: აუცილებელია დამატებული იყოს მეორე (დუბლირებული) კვების ბლოკი მატრიცის შეუფერხებელი მუშაობისთვის.
მონიტორი (12 ცალი)
· მოდელი/ტიპი: Lm43-f200 Dahua 43" FHD Monitor.
· მოთხოვნები: დიაგონალი - 43 ინჩი; გაფართოება - FHD (1920x1080); ოპტიმიზირებული 24/7 მუშაობის რეჟიმისთვის.
HDMI კაბელი (16 ცალი)
· მოთხოვნები: სიგრძე - 15 მეტრი; მხარდაჭერა - 4K/30Hz, მონიტორების მატრიცასთან შეუფერხებელი,  ხარისხიანი კავშირისთვის და თავსებადობისთვის.
კედლის საკიდი / კრონშტეინი ლითონის კონსტრუქციისთვის (12 ცალი)
· მოთხოვნები: თავსებადობა ზემოთხსენებულ ტელევიზორებთან/მონიტორებთან
დენის გამანაწილებელი (4 ცალი)
· მოთხოვნები: უნდა უზრუნველყოფდეს მონიტორების უსაფრთხო ელექტრომომარაგებას, გააჩნდეს ძაბვის ცვალებადობისგან დაცვა და საკმარისი რაოდენობის ბუდეები.

ინფრასტრუქტურული სამუშაოები - ვიდეო კედლის აწყობა და მონტაჟი
მიმწოდებელმა უნდა უზრუნველყოს ვიდეო-კედლის კონსტრუქციის სრული ციკლის განხორციელება, რაც მოიცავს:
1. კონსტრუქციის დამზადება: ადგილზე აზომვითი სამუშაოების ჩატარება, შესაბამისი გამძლეობის ლითონის (მილკვადრატის) მასალის უზრუნველყოფა, დაჭრა და შედუღება 12 მონიტორის განთავსების გათვალისწინებით (სიმძიმისა და სიმეტრიის ზუსტი კალკულაციით).
2.   ესთეტიკური დამუშავება: შედუღებული კონსტრუქციის გაწმენდა-დამუშავება და შეღებვა (ანტიკოროზიული საღებავით), რათა კონსტრუქცია ვიზუალურად ესადაგებოდეს მონიტორინგის ოთახის ინტერიერს.
3.   მონტაჟი და ინსტალაცია: კონსტრუქციის კედელზე/იატაკზე საიმედო ფიქსაცია, კრონშტეინების (12 ცალი) მიმაგრება კონსტრუქციაზე, მონიტორების ჩამოკიდება, სიმეტრიაში მოყვანა და საკაბელო მეურნეობის მოწესრიგება (კაბელების ფარული ან საკაბელო არხებით გაყვანა, მარკირება). მონიტორების განლაგება ჰორიზონტალურად 4 ცალი, ვერტიკალურად 3 ცალი.
სისტემური ინტეგრაცია და გამართვა
  DSS7116DR პლატფორმისა, მყარი დისკების და მატრიცის ფიზიკური მონტაჟი სასერვერო/საკომუნიკაციო კარადაში.
 ვიდეო მატრიცის დაკავშირება მენეჯმენტის პლატფორმასთან და 12-ვე მონიტორთან (HDMI კაბელების მეშვეობით).
  პროგრამული კონფიგურაცია: სერვერის გამართვა, კამერების/არხების მატრიცაზე გადანაწილება, სხვადასხვა ხედვის სცენარების (Layouts) შექმნა შემსყიდველის მოთხოვნის შესაბამისად.
  სისტემის საბოლოო ტესტირება მაქსიმალური დატვირთვის პირობებში (სტრეს-ტესტი).
პერსონალის ტრენინგი
სისტემის ჩაბარებამდე, მიმწოდებელი ვალდებულია ჩაუტაროს სიღრმისეული ტრენინგი მონიტორინგის სამსახურის ოპერატორებსა და ტექნიკურ პერსონალს. ტრენინგი უნდა ფარავდეს შემდეგ საკითხებს:
· DSS პლატფორმის ყოველდღიური მოხმარება და მართვა.
· ვიდეო-მატრიცის მართვა: კედელზე გამოსახულების გატანა, ეკრანების გაერთიანება/გაყოფა, წინასწარ გაწერილი სცენარების  ჩართვა-გამორთვა.
· ჩანაწერების (არქივის) მოძიება, ამოღება და შენახვა (ექსპორტი).
· სისტემის საბაზისო დიაგნოსტიკა და პირველადი ტექნიკური პრობლემების იდენტიფიცირება 
· სისტემაში დამატებული ჩამწერების ად კამერებიდან მიღებული საგანგაშო სიგნალების 
ინტელექტუალური ვიდეოანალიტიკის (Video Analytics) ინტეგრაცია და ავტომატური ვიზუალიზაცია
მომწოდებელმა უნდა უზრუნველყოს ვიდეომონიტორინგის სისტემაში არსებული ან მხარდაჭერილი ვიდეოანალიტიკის (Video Analytics) ფუნქციების სრულფასოვანი ინტეგრაცია და კონფიგურაცია.
სისტემას უნდა შეეძლოს მინიმუმ შემდეგი ფუნქციების მხარდაჭერა:
· ხაზის გადაკვეთის დაფიქსირება
· ზონაში შესვლა/გასვლა
· კამერების მიერ მხარდაჭერილი სხვა ანალიტიკური ფუნქციები.
ინციდენტის დაფიქსირების შემთხვევაში სისტემამ ავტომატურ რეჟიმში უნდა უზრუნველყოს:
1. შესაბამისი კამერის ვიდეოს ავტომატურად გამოტანა ვიდეოკედელზე (Video Wall); 
2. საჭიროების შემთხვევაში, რამდენიმე დაკავშირებული კამერის ერთდროული გამოტანა ვიდეოკედელზე;
მომწოდებელმა უნდა უზრუნველყოს:
· ყველა ანალიტიკური წესის შექმნა, ტესტირება და ოპტიმიზაცია; 
· ვიდეოკედლის ავტომატური სცენარების (Auto Pop-up Rules) კონფიგურაცია; 
· სხვადასხვა პრიორიტეტის ინციდენტებისთვის განსხვავებული რეაგირების სცენარების შექმნა; 
· ანალიტიკური წესების შემდგომი დამატებისა და ცვლილების შესაძლებლობა სისტემის მუშაობის შეჩერების გარეშე.
აღნიშნული ფუნქციონალი უნდა იყოს სრულად ინტეგრირებული ცენტრალურ ვიდეომონიტორინგის პლატფორმასთან და არ უნდა საჭიროებდეს ოპერატორის ხელით ჩარევას ინციდენტის ვიდეოკედელზე გამოსატანად.

გარანტია და ტექნიკური მხარდაჭერა (SLA)
· საგარანტიო ვადა: მოწოდებულ ტექნიკაზე (სერვერი, მყარი დისკები, მონიტორები, მატრიცა, კვების ბლოკები), ასევე შესრულებულ სამონტაჟო სამუშაოებზე (კონსტრუქციის მდგრადობა) მოითხოვება მინიმუმ 12 თვიანი სრული გარანტია სისტემის მიღება-ჩაბარების აქტის გაფორმების დღიდან.
· ტექნიკური მხარდაჭერა: საგარანტიო პერიოდში მიმწოდებელი ვალდებულია გაუწიოს სისტემას პროგრამული და აპარატურული მხარდაჭერა.
· კრიტიკული ხარვეზის (სისტემის გათიშვა, მატრიცის ან სერვერის მწყობრიდან გამოსვლა) შემთხვევაში შემსყიდველის შეტყობინებიდან არაუგვიანეს 2-6 საათში უნდა უზრუნველყოს სპეციალისტის ადგილზე გამოცხადება და პრობლემის აღმოფხვრა.
· დაზიანებული აპარატურის შეკეთების შეუძლებლობის შემთხვევაში, მიმწოდებელმა უნდა უზრუნველყოს მისი ჩანაცვლება დროებითი ან მუდმივი ალტერნატივით საგარანტიო პირობების ფარგლებში.
პოსტ-საგარანტიო მომსახურება (საგარანტიო ვადის გასვლის შემდეგ)
· მომსახურების გაგრძელების ვალდებულება: 12-თვიანი საგარანტიო ვადის ამოწურვის შემდეგ, შემსყიდველის სურვილისა და მოთხოვნის შემთხვევაში, მიმწოდებელი იღებს ვალდებულებას გააფორმოს ცალკე „ტექნიკური მხარდაჭერის ხელშეკრულება“ (SLA - Service Level Agreement) სისტემის შემდგომი მომსახურებისთვის.
· ფინანსური პირობები: პოსტ-საგარანტიო პერიოდში სისტემის დიაგნოსტიკა, დაზიანებული ტექნიკის შეკეთება, ახლით ჩანაცვლება ან/და ადგილზე გამოძახება განხორციელდება შემსყიდველის ფინანსური უზრუნველყოფით, მხარეებს შორის წინასწარ შეთანხმებული ტარიფების (ან ახალი ხელშეკრულების) საფუძველზე.
· სათადარიგო ნაწილების ხელმისაწვდომობა: მიმწოდებელი ვალდებულია სისტემის ექსპლუატაციაში შესვლიდან მინიმუმ 5 (ხუთი) წლის განმავლობაში უზრუნველყოს შესაბამისი სათადარიგო ნაწილების, კომპონენტებისა და სახარჯი მასალების მოძიება-მოწოდება შემსყიდველის მოთხოვნისთანავე 












